Document ID: /roh_data/filtered/fineweb-2-filterrobots_roh.jsonl.gz/34352

L’archiv ha survegnì plirs documents spezials, tranter auter films, relaschs da famiglia u in salid ad in mistral nov elegì.
Films senza tun
Ursula Retherford-Cadalbert viveva en l’America e turnava regularmain a Rueun. Ed alura fascheva ella films curts senza tun, perquai ch’ella n' era betg filmadra da professiun. Ella preschentava glieud ed usits, tranter auter: dumengia dal scapulier, craisma, trair dad alp, la scursalada, far fain u nozzas.
Ils films èn documents dal temp ch’ins sto salvar.
Salid al mistral nov elegì
Auters documents prezius èn: in salid da l’Uniun da giuvnas al mistral nov elegì da Pigniu Giachen Gieri Spescha 1931 ubain il relasch da la famiglia Lutz da Sagogn. Quai saja interessant, perquai ch’ins haja tut ensemen, fotografias, brevs etc, di il teolog ed istoricher Jan-Andrea Bernhard.
Quai è sco l’istorgia da la simpla glieud, co els vivevan e tge ch'è stà impurtant per els e betg mo per ils politichers.